Politiet har ingen nye spor at gå efter og får ikke nogen henvendelser fra offentligheden i sagen om røveriet mod den 71-årige Ib Jensen fra Frederikshavn.

Natten til lørdag blev 71-årige Ib Jensen det seneste offer i rækken af brutale hjemmerøverier. Det bankede på døren ved totiden om natten og Ib Jensen stod op i den tro, at det var nogle, der havde brug for hjælp. I stedet mødte han to maskerede mænd, der med pistol truede ham til at lukke dem ind. I løbet af halvanden time blev hele huset gennemrodet, og det eneste røverne stak af med var en dåse med gamle to- og femører. Politiet har søndag fortsat ikke meget at gå efter, men de hører gerne fra vidner, der kan have set de to mænd. Politiet kan kontaktes på telefon 114. http://tv2nord.dk/default.asp?PageID=4&ProgrammePartID=136010&ProgrammeDate=03-05-2008&Start=00:03:15&Duration=00:02:10&FileName=030508.wmv" title="Ib Jensen fortæller om den dramatiske nat">Se indslaget